**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2021-жылдын 17-майы № 1-9-1 Майлуу-Суу шаары**

**Майлуу-Суу шаардык кеңештин төрагасын жана төраганын орун басарын шайлоо жөнүндө**

Кыргыз Республикасынын “Жергиликтүү өз алдынча башкаруу жөнүндө” Мыйзамынын 37-беренесинин 1-пунктунун жана 38-беренесинин негизинде, Майлуу-Суу шаардык кеңештин (IХ чакырылышынын) депутаттарынын ичинен, шайланган эсептөө комиссиясынын жыйынтыгын угуп жана депутаттардын көпчүлүк добуштан кабыл алуусу менен шаардык кеңештин IХ чакырылышынын биринчи кезектеги сессиясы

**ТОКТОМ КЫЛАТ:**

1. Кыргыз Республикасынын “Жергиликтүү өз алдынча башкаруу жөнүндө” Мыйзамынын 37-беренесинин 1-пунктунун негизинде, көпчүлүк фракциялардын коалициясынын депутаттарынын ичинен шаардык кеңештин депутаттардын жалпы санынын көпчүлүгүнүн жашыруун добушу менен шаардык кеңештин ыйгарым укуктарынын мөөнөтүнө Майлуу-Суу шаардык кеңештин төрагасы болуп **Киргизбаев Алтынбек Мамажакипович** шайланды деп эсептелсин.
2. Кыргыз Республикасынын “Жергиликтүү өз алдынча башкаруу жөнүндө” Мыйзамынын 38-беренесинин негизинде, Майлуу-Суу шаардык кеңештин төрагасынын орун басары **Асанов Уланбек Эркинбекович** шайланды деп эсептелсин.
3. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
4. Токтом жарыяланган күндөн баштап күчүнө кирет.
5. Бул токтомдун аткарылышын көзөмөлдөө жагын өзүмө калтырам.

**Шаардык кеңештин төрагасы: А.М.Киргизбаев**